BBC Hausa - News - An gudanar da jana'izar Wissam Al Hassan na Labanon
An gudanar da jana'izar Wissam Al Hassan na Labanon
An sabunta: 21 ga Oktoba, 2012 - An wallafa a 15:16 GMT
Wani harin da aka kai na mota ne ya hallaka Wissam Al Hassan
An soma jana'izar babban jam'in leken asirin Labanon Wissam al Hassan a birnin Beruit karkashin tsauraran matakan tsaro
Dubun dubatar masu makoki da kuma masu zanga zanga ne suka hallara a dandalin mujahidai, inda a nanne aka binne gawar sa kusa da tsohon Fira Ministan Kasar Rafik Hariri, wanda shima wani harin bom na wata babbar mota ya hallaka a shekarar 2005
Nanne kuma aka binne babban dogarin shi marigayi Wissam al Hassan din
'Yan Labanon da dama dai na dora alhakin harin da ya kashe babban jami'in leken asirin akan Syria, kuma wakilin BBC a Beruit yace ga alamu jana'izar, zata rikide zuwa wata gagarumar zanga zangar nuna kin jinin Syrian daga baya
Tuni dai Syrian ta nesanta kanta da hannu a cikin harin
Fira Ministan Labanon ya nemi sauka daga kujerar sa
An zargi Syria da kai harin bom a Lebanon
Lebanon: Bam ya kashe mutane 8